text: амандық қуатұлы төлешов (20 қаңтар 1958 жылы туған, солтүстік қазақстан облысы шал ақын ауданы еңбек ауылы) техника ғылымының докторы (1999), профессор (2002). қазақстан республикасы инжинер академиясының академигі (2006), қазақстан республикасы жоғары мектеп ғылым академиясының мүшесі (2003). қазақстан республикасы білім беру ісінің құрметті қызметкері. 1984 жылы қазму-ды (қазіргі қазұу) бітірген. 1984–1997 жылдары солтүстік қазақстан облысында мектепте мұғалім, қазұу-да инжинер, аға ғылыми қызметкер, аға-оқытушы, доцент, проректордың орынбасары. 2001–2005 жылдары университеттің паркінің директоры болды. 2005 жылдан қазұу-да профессор. «аппараттар, құралдар және машиналардың беріктігі мен динамикасы» тақырыбында докторлық диссертация қорғады. 140-тан астам ғылыми жарияланым мен монографияның авторы. авторлық куәлік пен патенттің иегері.